Document ID: 32010D0475

KOMISSION PÄÄTÖS,
annettu 30 päivänä elokuuta 2010,
maksusitoumusmäärärahojen jäsenvaltiokohtaisen alustavan jaon vahvistamisesta lähentymistavoitteen osalta kaudella 2007-2013 tehdyn päätöksen 2006/594/EY muuttamisesta Tšekille, Puolalle ja Slovakialle myönnettävien lisämäärärahojen suhteen
(tiedoksiannettu numerolla K(2010) 5817)
(2010/475/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä sekä asetuksen (EY) N:o 1260/1999 kumoamisesta 11 päivänä heinäkuuta 2006 annetun neuvoston asetuksen (EY) N:o 1083/2006 (1) ja erityisesti sen 18 artiklan 2 kohdan,
sekä katsoo seuraavaa:
(1)
Komissio vahvisti päätöksellä 2006/594/EY, (2) sellaisena kuin se on muutettuna päätöksellä 2007/191/EY, (3) maksusitoumusmäärärahojen jäsenvaltiokohtaisen alustavan jaon lähentymistavoitteen osalta kaudella 2007-2013.
(2)
Asetuksen (EY) N:o 1083/2006 liitteessä II olevan 10 kohdan mukaisesti on vuonna 2010 todettu, että Tšekin, Puolan ja Slovakian kumulatiivinen BKT vuosina 2007-2009 on poikennut yli ± 5 prosenttia asetuksen (EY) N:o 1083/2006 liitteessä II olevan 9 kohdan mukaisesti arvioidusta kumulatiivisesta BKT:stä muiden muassa valuuttakurssimuutosten johdosta. Tšekille, Puolalle ja Slovakialle kaudella 2011-2013 osoitettuja määriä olisi siksi mukautettava vastaavasti.
(3)
Talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (4) 16 ja 17 kohdan mukaisesti komissio antoi 16 päivänä huhtikuuta 2010 tiedonannon varainhoitovuotta 2011 koskevasta rahoituskehyksen teknisestä mukautuksesta BKTL:n muutosten mukaisesti ja niiden määrien mukautuksesta, jotka on osoitettu koheesiota tukevista varoista niille jäsenvaltioille, joiden todellinen BKT poikkesi arvioidusta BKT:stä vuosina 2007-2009; (5) tiedonannossa komissio ilmoitti, että Tšekin osalta olisi tehtävä 237 045 801 euron, Puolan osalta 632 392 153 euron ja Slovakian osalta 137 711 534 euron positiivinen mukautus jaettavaksi tasasuhteisesti vuosille 2011, 2012 ja 2013.
(4)
Jotta asianomaisille jäsenvaltioille osoitettavat määrät voitaisiin määrittää, on aiheellista ottaa huomioon kullekin asianomaiselle jäsenvaltiolle nykyisellä ohjelmakaudella 2007-2013 osoitettujen määrien suhteellinen jakautuminen lähentymistavoitteen ja alueellisen kilpailukyvyn ja työllisyyden tavoitteen kesken sekä se, että varojen osoittamisessa meneillään oleville hankkeille on tarpeen pyrkiä mahdollisimman suureen tehokkuuteen. Sen vuoksi tällä päätöksellä olisi jaettava ainoastaan se osa positiivisista kokonaismukautuksista, joka liittyy lähentymistavoitteeseen.
(5)
Tehokkuuden nimissä on aiheellista korvata päätöksen 2006/594/EY liitteessä III olevan taulukon 2 Yhteensä-rivillä olevat vuosia 2007-2010 koskevat määrät, koska ne eivät kuvasta Bulgariaa koskevia lukuja.
(6)
Päätöstä 2006/594/EY olisi sen vuoksi muutettava,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätös 2006/594/EY seuraavasti:
1)
Korvataan liite I tämän päätöksen liitteellä I.
2)
Korvataan liite III tämän päätöksen liitteellä II.
2 artikla
Tämä päätös on osoitettu kaikille jäsenvaltioille.
Tehty Brysselissä 30 päivänä elokuuta 2010.

Labels: 2
18
15
19